paragraph_text: Sastoji se od 206 listova pergamene, visine 30, širine 21,5 cm, sa 66 velikih i 65 malih oslikanih miniatura. Različita kaligrafija, inicijali i ukrasi po straničnim rubovima upućuju na višestruko autorstvo, a točan broj doprinositelja konačnomu izgledu ostaje predmetom rasprava. Sigurno je kako je časoslov djelo niza umjetnika i višedesetljetnoga rada. Pretpostavlja se kako su ga oslikavali većinom umjetnici iz Niskih Zemalja, nerijetko tada skupim pigmentima i zlatom. Brojem oslikanih prikaza rukopis odudara od prosječnoga srednjovjekovnoga rukopisa te se smatra jednim od vrjednijih očuvanih iz svojega razdoblja, kao i francuskim kulturnim blagom.<ref> „Srednjovjekovni časoslov” Pristupljeno 28. kolovoza 2022.